ОБАВЕШТЕЊЕ О ПОЧЕТКУ ИЗРАДЕ ПЛАНА РАЗВОЈА КУЛТУРЕ ГРАДА ЛЕСКОВЦА ЗА ПЕРИОД 2026-2030. ГОДИНЕ

Oбавештавамо заинтересовану јавност о почетку израде Плана развоја културе града Лесковца за период 2026 – 2030. године, у складу са чл. 32. и 34. Закона о планском систему Републике Србије („Службени гласник РС”, број 30/18). 
Скупштина града Лесковца донела је Одлуку о приступању изради Плана развоја културе града Лесковца за период 2026 – 2030. године бр. 060-37/25-I од 24.9.2025. године (у даљем тексту: План). Наведеним планским документом, успоставља се основ за даљи развој и унапређење културе и културног стваралаштва, уметничких пројеката, нових садржаја у култури и развоја инфраструктуре. Поступак усвајања Плана који, поред осталог, подразумева укључивање заинтересованих страна у све фазе доношења документа јавне политике, у потпуности се спроводи у складу са прописима којима се уређује плански систем у Републици Србији. Спровођење консултација са заинтересованим странама планирано је од дана објављивања овог Обавештења, закључно са јавном расправом која ће се реализовати у марту 2026. године. Имајући у виду наведено, позива се заинтересована јавност да достави своје предлоге за развој културе града Лесковца на електронску адресу planrazvojakulture@gradleskovac.org или попуњавањем онлајн упитника на сајту Града или директним попуњавањем упитника у Градском услужном центру.


